CELEX: 32021D1845
Language: fi
Date: 2021-10-20 00:00:00
Title: Komission päätös (EU) 2021/1845, annettu 20 päivänä lokakuuta 2021, päätöksen (EU) 2017/175 muuttamisesta majoitusliikkeisiin sovellettavien EU-ympäristömerkin arviointiperusteiden ja niihin liittyvien arviointi- ja todentamisvaatimusten voimassaolon osalta (tiedoksiannetu numerolla C(2021) 7427) (ETA:n kannalta merkityksellinen teksti)

22.10.2021   
               
               
                  FI
               
               
                  Euroopan unionin virallinen lehti
               
               
                  L 376/1
               
            
         KOMISSION PÄÄTÖS (EU) 2021/1845,
         annettu 20 päivänä lokakuuta 2021,
         päätöksen (EU) 2017/175 muuttamisesta majoitusliikkeisiin sovellettavien EU-ympäristömerkin arviointiperusteiden ja niihin liittyvien arviointi- ja todentamisvaatimusten voimassaolon osalta
         
            
               (tiedoksiannetu numerolla C(2021) 7427)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 2 kohdan,
         on kuullut Euroopan unionin ympäristömerkintälautakuntaa,
         sekä katsoo seuraavaa:
         
                     (1)
                  
                  
                     Asetuksen (EY) N:o 66/2010 mukaan EU-ympäristömerkki voidaan myöntää tuotteille, joiden ympäristövaikutukset koko niiden elinkaaren aikana ovat tavanomaista vähäisemmät. Erityiset EU-ympäristömerkin arviointiperusteet vahvistetaan tuoteryhmittäin.
                  
               
                     (2)
                  
                  
                     Komissio vahvisti päätöksellä (EU) 2017/175 (2) arviointiperusteet EU-ympäristömerkin myöntämiseksi tuoteryhmälle ”majoitusliikkeet”. Kyseisten arviointiperusteiden ja niihin liittyvien arviointi- ja todentamisvaatimusten voimassaolo päättyy 26 päivänä tammikuuta 2022.
                  
               
                     (3)
                  
                  
                     Kesäkuun 30 päivänä 2017 tehdyn EU-ympäristömerkin toimivuustarkastuksen (3) johtopäätösten mukaisesti komissio ja EU:n ympäristömerkintälautakunta ovat arvioineet ja vahvistaneet tuoteryhmän ”majoitusliikkeet” merkityksellisyyden sekä kyseisen tuoteryhmän osalta voimassa olevien EU-ympäristömerkin arviointiperusteiden sekä niihin liittyvien arviointi- ja todentamisvaatimusten merkityksellisyyden ja tarkoituksenmukaisuuden.
                  
               
                     (4)
                  
                  
                     Kesäkuun 30 päivänä 2017 tehdyn EU-ympäristömerkin toimivuustarkastuksen johtopäätösten mukaisesti komissio ja EU:n ympäristömerkintälautakunta asettavat etusijalle useiden toimien toteuttamisen, jotta voidaan lisätä EU-ympäristömerkin käyttöönottoa tässä tuoteryhmässä ja edistää siten tätä ympäristömerkkiä arvokkaana kestävän elpymisen välineenä.
                  
               
                     (5)
                  
                  
                     Sen vuoksi on aiheellista pidentää päätöksessä (EU) 2017/175 vahvistettujen EU-ympäristömerkin arviointiperusteiden ja niihin liittyvien arviointi- ja todentamisvaatimusten voimassaoloa, jotta komissio voi tarkistaa tätä tuoteryhmää heti, kun ala on elpynyt.
                  
               
                     (6)
                  
                  
                     Voimassaoloa olisi pidennettävä riittävästi, jotta tarkistusprosessi voidaan saattaa päätökseen lopullisesti ja jotta nykyisille ja tuleville lisenssinhaltijoille voidaan tarjota luotettavat näkymät markkinoiden jatkuvuudesta sen varmistamiseksi, että he voivat jatkaa tuotteilleen myönnettyjen EU-ympäristömerkkien hyödyntämistä.
                  
               
                     (7)
                  
                  
                     Sen vuoksi päätöstä (EU) 2017/175 olisi muutettava.
                  
               
                     (8)
                  
                  
                     Tässä päätöksessä säädetyt toimenpiteet ovat asetuksen (EY) N:o 66/2010 16 artiklalla perustetun komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen (EU) 2017/175 6 artikla seuraavasti:
            
               
                  ”6 artikla
                  Tuoteryhmään ”majoitusliikkeet” sovellettavat EU-ympäristömerkin arviointiperusteet ja niihin liittyvät arviointi- ja todentamisvaatimukset ovat voimassa 30 päivään kesäkuuta 2025.”
               
            
         
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 20 päivänä lokakuuta 2021.
            
               
                  Komission puolesta
               
               Virginijus SINKEVIČIUS
               
                  Komission jäsen
               
            
         
         
            (1)  EUVL L 27, 30.1.2010, s. 1.
         
            (2)  Komission päätös (EU) 2017/175, annettu 25 päivänä tammikuuta 2017, arviointiperusteista EU-ympäristömerkin myöntämiseksi majoitusliikkeille (EUVL L 28, 2.2.2017, s. 9).
         
            (3)  Komission kertomus Euroopan parlamentille ja neuvostolle organisaatioiden vapaaehtoisesta osallistumisesta yhteisön ympäristöasioiden hallinta- ja auditointijärjestelmään (EMAS-järjestelmä) 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 1221/2009 ja EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 täytäntöönpanon tarkastelusta (COM(2017) 355 final).